Nagylózs Község Önkormányzata

Polgármestere

M E G H Í VÓ

Nagylózs Község Önkormányzata  Képviselő-testületének

2013. szeptember 11 -én  17 órai  kezdettel tartandó  testületi ülésre

1. Napirendi pont
Beszámoló az önkormányzat I. féléves gazdálkodásáról.
Előadó: Tóthné Szigeti Éva – polgármester

Meghívottként: Csigóné Mikó Anita pénzügyi előadó
2. Napirendi pont

A Sopronkövesdi Közös Önkormányzati Hivatal I. féléves gazdálkodásáról

Előadó: Fücsökné Torma Lívia - jegyző
3. Napirendi pont
Beszámoló a III. Pipacs Fesztiválról
Előadó: Tóthné Szigeti Éva – polgármester

4. napirendi pont
Csatlakozás a „Nagy Magyar Engesztelés” kezdeményezéshez
Előadó: Tóthné Szigeti Éva – polgármester
5. Napirendi pont

HungaroConcept Szélerőmű Üzemeltető Korlátolt Felelősségű Társasággal kötött  szerződés teljesítéséről
Előadó: Olaszyné Fülöp Anita – aljegyző
6. Napirendi pont

A nagylózsi 186. 187. hrsz-ú  ingatlanok Adásvételi Szerződésének megismerése elfogadása.
Előterjesztő: Tóthné Szigeti Éva - polgármester
7. Napirendi

Egyéb döntést tájékoztatást igénylő ügyek
a.) Iskolabusz üzemeltetése és költségeinek viselése

b.) A nagylózsi 127/2 hrsz-ú ingatlan bővítéséhez (tetőtér beépítés) képviselő-

testületi nyilatkozat a szükséges számú parkoló rendelkezésre állásáról

Előadó: Tóthné Szigeti Éva – polgármester
Nagylózs, 2013. szeptember 6.




Üdvözlettel:


              Tóthné Szigeti Éva









                 polgármester
5. Napirendi pont 

ELŐTERJESZTÉS
Tárgy: HungaroConcept Szélerőmű Üzemeltető Korlátolt Felelősségű Társasággal kötött 
Tisztelt Képviselő-testület!
A képviselő-testület 2013. július 17-i ülésen Szerződés Módosítás tervezetet fogadott el – fizetési haladékot adott - , mivel a Kft. az idei évben nem teljesítette fizetési kötelezettségét.

Megkeresésünkre leírták, hogy türelmünket kérik, egyenlőre nem tudnak fizetni, de bíznak abban, hogy a közös érdekeket figyelembe véve ( megépüljön a szélerőmű park) nem kezdeményezzük a szerződés felbontását.

A szerződés tervezet elfogadását követően a HungaroConcept ügyvezetője Kozma Mónika e-mailben kereste meg önkormányzatunkat:

„ Tisztelt Polgármester Asszony!

Hivatkozva korábbi levelezésünkre, valamint fennálló tartozásunkra, ezúton értesítem Önöket, hogy a tulajdonosok javaslatára a tartozás kiegyenlítése az Önkormányzat felé, a következő ütemezésben történne:

1. a kiszámlázott érték felét mielőbb (banki ügyintézéstől függ), de legkésőbb július 25. napjáig kiegyenlítjük. 
2. a fennmaradó értéket pedig legkésőbb 2013. szeptember hó végéig fizetnénk ki.”
Fentiek miatt – tekintettel, hogy a módosítási javaslat nem került megküldésre a HungaroConcept részére, és kedvezőbb fizetési feltételeket javasoltak ( I. részlet kifizetése határidőre megtörtént ) az  e dokumentumban foglaltaknál -  javaslom a 64/2013. (VII.17.) Kt. határozat hatályon kívül helyezését. 

Nagylózs, 2013. szeptember 6.







Üdvözlettel:








                   Olaszyné Fülöp Anita









                  aljegyző
6. Napirendi pont 

ELŐTERJESZTÉS
Tárgy: A nagylózsi 186. 187. hrsz-ú  ingatlanok Adásvételi Szerződésének megismerése elfogadása.

Tisztelt Képviselő-testület!
2013. március hóban a képviselő-testületi ülésen a polgármester Asszony javaslatot tett arra, hogy az önkormányzat vásárolja meg a Vörösmarty utcában lévő árok menti területeket, melyek több személy tulajdonában vannak.  Indokoltnak tartotta a terület megvásárlását az árvíztározó levezető árkának karbantartása miatt. A testület 1000 Ft/m2 összegű vételárat tartott megfelelőnek.
Az eltelt időszakban történő tárgyalásokat követően az előterjesztés mellékletét képező két ingatlan tulajdonosával sikerült megegyezni.

Kérem a Szerződés tervezet elfogadását és a polgármester Asszony felhatalmazását a szerződés megkötésére.

Nagylózs, 2013. szeptember 6.






   Üdvözlettel:









       Olaszyné Fülöp Anita










      aljegyző
7. Napirendi

Egyéb döntést tájékoztatást igénylő ügyek
a.) Iskolabusz üzemeltetése és költségeinek viselése

Az önkormányzatok és az általános iskolák igazgatói az alábbi tájékoztató levelet kapták a KLIK-től, mint fenntartótól:

„Ezúton tájékoztatom Önöket a 2013/2014-es tanévre szóló iskolabusz szerződéskötéssel kapcsolatos tudnivalókról.

A nemzeti köznevelésről szóló 2011. évi CXC. törvény 76. § (7) bekezdése egyértelműen rögzíti, hogy a fenntartó kizárólag a kötelező felvételt biztosító iskolába utazásról köteles gondoskodni.

„76. § (7) A lakóhely, ennek hiányában a tartózkodási hely szerint illetékes települési önkormányzat megtéríti a kötelező felvételt biztosító óvodába való utazás költségeit, továbbá szükség esetén gondoskodik kísérő személyről a gyermek részére, ha az óvoda a településen kívül található, és az óvodába való utaztatást az önkormányzat nem biztosítja. A kötelező felvételt biztosító iskolába való utaztatásról a fenntartó gondoskodik.”

„Az önkormányzatok korábbi gyakorlata szerint az iskolabuszos személyszállítás körén belül a tanulók szállításának költségei között nem tettek különbséget aszerint, hogy az adott tanuló kötelező felvételt biztosító iskolába jár vagy nem. 

A fenntartóváltást követően azonban a KLIK – a fent idézett törvényi előírásokból következően – csak a kötelező felvételt biztosító iskolákba utazás biztosításáról köteles gondoskodni, illetőleg e körben köteles ezeket a költségeket kötelezően megfizetni az e feladatot egyébként ellátó önkormányzatok számára.

A következő ( 2013/14 ) tanévtől szigorúan, kizárólag a törvény által kötelezően előírt körben történhet a tanulók szállítása (önkormányzat által, szállítási vállalkozó által, Volánbusz, MÁV,)  a KLIK részéről, amelynek következetes betartására az eddigieknél fokozottabb figyelmet szükséges fordítani.”

A jövőben a nem kötelező felvételes tanulók szállításáról szüleiknek, vagy önként vállalt önkormányzati feladatként az illetékes önkormányzatnak kell – szociális alapon – gondoskodniuk.”

Mellékelten megküldöm a nagylózsi általános iskolai tanulók listáját, mely tartalmazza, hogy mely településre járnak általános iskolába.

A napirendi pont tárgyában további tájékoztatás az testületi ülésen, szóbeli előterjesztés során történik.

b.) A nagylózsi 127/2 hrsz-ú ingatlan bővítéséhez (tetőtér beépítés) képviselő-testületi nyilatkozat a szükséges számú parkoló rendelkezésre állásáról
A képviselő-testület támogatatta azt a pályázati elképzelést, hogy a hivatal épületének tetőterében kerékpáros szálláshely kerüljön kialakításra.

A tervek elkészültek, a pályázati dokumentáció is összeállításra került, melynek részét képezte az építési tervdokumentáció benyújtásáról szóló hatósági igazolás.
A Leader Csoport végül nem támogatta a pályázati elképzelést és a pályázatot nem tudtuk benyújtani. Fő indok az volt, hogy a 2014. évben várható olyan pályázati kiírás, melyben ezen célra magasabb összegre lehet pályázni.

A pályázati dokumentáció ismeretében elmondható, hogy e pályázat keretében rendelkezésre álló összeg nem fedezte volna a fejlesztési elképzeléseket, előre láthatólag kb. 3 millió forint összegben saját erő felhasználására is szükség lett volna. 

Az építési engedélyeztetési eljárás megindult, folyamatban van, melynek során a Járási Építésügyi Hivatal Végzésével hiánypótlásra hívta fel önkormányzatunkat, mint építtetőt.

Testületi döntést kell hozni arról, hogy az épülethez ( tetőtér-beépítés, szálláshely) szükséges parkolóhely a rendelkezésre áll. ( az épület 500 méteres körzetében, közterületen).
A parkolóhelyek rendelkezésre állnak, melyek meglétét a tervdokumentáció tartalmazza. ( a hivatal parkolója, a kultúr háznál lévő parkolók, valamint a plébánia épülete előtt kialakításra kerülő parkolók)

Nagylózs, 2013. szeptember 6.





          Üdvözlettel:









           Olaszyné Fülöp Anita










           aljegyző

